Putar Belit Sejarah Perang Vietnam, Syarikat Produksi “Little Women” Keluarkan Kenyataan
Syarikat produksi Little Woman, tvN telah mengeluarkan kenyataan selepas program itu dihentikan tayangannya di Netflix Vietnam. Menurut pelbagai saluran berita di Vietnam, Little Woman telah menghentikan siarannya di Netflix Vietnam pada 6 Oktober. Sebelum ini, Pihak Berkuasa Penyiaran dan Maklumat Elektronik (ABEI) Vietnam meminta agar drama itu menghentikan tayangannya, dengan menyatakan bahawa adegan Perang Vietnam dalam episod 3 dan 8 telah diputarbelitkan dan berbeza dari sejarah sebenar. Adegan itu melibatkan jeneral Won Ki Sun melakukan “khidmat ketenteraan terhomat” dalam Perang Vietnam dan membawa balik orkid biru serta seorang lagi veteran yang menyatakan bahawa setiap askar Korea membunuh 20 askar Vietnam. Pada 7 Oktober, wakil Studio Dragon mengeluarkan kenyataan, “Kami sedang menangani kebimbangan mengenai sebahagian daripada susunan [cerita] yang diliputi dalam ‘Little Women.’ Kami akan lebih berhati-hati dalam isu sensitiviti masyarakat dan budaya dalam pengeluaran kandungan di masa hadapan.” “Kami sedang menangani kebimbangan mengenai sebahagian daripada susunan [cerita] yang diliputi dalam ‘Little Women.’ Kami akan lebih berhati-hati dalam isu sensitiviti masyarakat dan budaya dalam pengeluaran kandungan di masa hadapan.” Little Woman berkisar tentang 3 orang adik beradik perempuan yang rapat dimana mereka membesar dalam lingkungan kemiskinan. Kisah mereka menjadi menarik apabila mereka terlibat dalam insiden besar dan berhadapan dengan keluarga terkaya dan paling berpengaruh di Korea Selatan.